Gedagte vir die dag: Ons smag na rein harte - Maroela Media
Die mens se siel smag daarna om rein te wees. Dis soos wanneer jy 'n dag lank in die son en stof gewerk het en dan lekker warm stort voor aandete. Die verligting! Die saligheid! Dis so lekker om skoon te wees. Dit is hoekom ons na reinheid van die siel smag.
Ons is voor God en mense besoedel en taai van die leuens, rebellie en gebroke verhoudings en ons siel smeek om reiniging. Vra Jesus om vandag jou hart en siel te reinig.
Skep vir my 'n rein hart, o God. Gee my 'n nuwe, standvastige gees. (Ps 51:12)
Dan was Ek julle met skoon water, en julle sal skoon wees. Ek maak julle skoon van julle vuilheid en julle afgode. Ek gee julle 'n nuwe hart met die regte begeertes en 'n nuwe gees. Ek vat die ou hart van sonde weg en gee julle 'n nuwe, gehoorsame hart. (Esegiël 36,25-26)